Document ID: 32001D0700

Komisijas Lēmums
(2001. gada 17. septembris),
ar kuru groza Lēmumu 94/278/EK, ar ko izveido to trešo valstu sarakstu, no kurām dalībvalstis atļauj ievest noteiktus produktus, ņemot vērā Padomes Direktīvu 92/118/EEK, attiecībā uz medus ievešanu
(izziņots ar dokumenta Nr. C(2001) 2666)
(Dokuments attiecas uz EEZ)
(2001/700/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Direktīvu 92/118/EEK, ar ko nosaka dzīvnieku veselības un sabiedrības veselības aizsardzības prasības, kas reglamentē tādu produktu tirdzniecību un importu Kopienā, kuri ir ārpus minētajām prasībām, ko paredz īpaši Kopienas noteikumi, kuri minēti Direktīvas 89/662/EEK A pielikuma I daļā un - attiecībā uz patogēniem - Direktīvā 90/425/EEK [1], kurā jaunākie grozījumi izdarīti ar Komisijas Lēmumu 1999/724/EK [2], un jo īpaši tās 10. panta 2. punkta a) apakšpunktu,
tā kā:
(1) Komisijas Lēmuma 94/278/EK [3], kurā jaunākie grozījumi izdarīti ar Lēmumu 2001/158/EK [4], pielikuma XIV daļā ir to trešo valstu saraksts, no kurām dalībvalstis atļauj ievest medu.
(2) Polija un Zambija ir iesniegušas plānu attiecībā uz medu, nosakot garantijas, kas attiecas uz to atliekvielu un vielu grupu kontroli, kuras minētas Padomes Direktīvas 96/23/EK [5] I pielikumā, un ir pievienotas pielikumā Komisijas Lēmumam 2000/159/EK [6], kurā jaunākie grozījumi izdarīti ar Komisijas Lēmumu 2001/478/EK [7] par trešo valstu atliekvielu plānu pagaidu apstiprināšanu saskaņā ar Direktīvu 96/23/EK.
(3) Moldova ir iesniegusi plānu, kurā attiecībā uz medu noteiktas pietiekamas garantijas attiecībā uz Direktīvas 96/23/EK I pielikumā minēto atliekvielu un vielu grupu kontroli.
(4) Norvēģijas atliekvielu uzraudzības plāns ir apstiprināts saskaņā ar EBTA Uzraudzības iestādes Lēmumu Nr. 223/96/COL [8].
(5) Sanmarīno atliekvielu uzraudzība plāns ir apstiprināts saskaņā ar EK Sanmarīno Kooperācijas komitejas Lēmumu Nr. 1/94 [9].
(6) Lēmums 94/278/EK ir jāgroza, lai atļautu medus ievešanu no šīm trim valstīm, kas ievēro Direktīvu 96/23/EK attiecībā uz atliekvielu plāna apstiprināšanu minētajam produktam.
(7) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 94/278/EK pielikuma XIV daļu aizstāj ar šā lēmuma pielikumu.
2. pants
Šo lēmumu piemēro no 2001. gada 1. septembra.
3. pants
Šis lēmums ir adresēts dalībvalstīm.
Briselē, 2001. gada 17. septembrī

Labels: 3
17
5